Suomen europarlamenttivaalit 1996

Suomen ensimmäiset europarlamenttivaalit järjestettiin 20. lokakuuta 1996 (ennakkoäänestys 9.–15.10). Vaaleilla korvattiin eduskunnan Suomen unioniin liittymisen jälkeen valitsemat 16 meppiä.Suomen virallinen tilasto. Europarlamenttivaalit 1996 (Tilastokeskus 1997), s. 9-12, 101-103. ISSN: 0784-8439, teoksen verkkoversio (viitattu 25.6.2024). Samana päivänä järjestettiin myös kunnallisvaalit.

Parlamenttiin valittiin keskustan Sirkka-Liisa Anttila, Mirja Ryynänen, Kyösti Virrankoski ja Paavo Väyrynen, SDP:n Jörn Donner, Riitta Myller, Reino Paasilinna ja Pertti Paasio, kokoomuksen Raimo Ilaskivi, Marjo Matikainen-Kallström, Jyrki Otila ja Kirsi Piha, vasemmistoliiton Esko Seppänen ja Outi Ojala, RKP:n Astrid Thors sekä vihreiden Heidi Hautala. Eniten henkilökohtaisia ääniä keräsivät Väyrynen (157 668), Seppänen (152 216) ja Piha (147 066).Europarlamenttiin 1996 vaaleissa valitut ehdokkaat (Oikeusministeriö 24.10.1996) Parlamentin ulkopuolelle jääneistä suurimman äänimäärä sai nuorsuomalaisten ehdokas, SDP:sta eronnut Elinkeinoelämän valtuuskunnan toimitusjohtaja Jaakko Iloniemi (42 539).

Vaalien äänestysaktiivisuus (57,6 %) oli hieman alhaisempi kuin samanaikaisten kunnallisvaalien ja yli 10 prosenttiyksikköä alhaisempi kuin puolitoista vuotta aiemmin pidettyjen eduskuntavaalien. Korkeinta osanotto oli Vaasan vaalipiirissä (62,0 %) ja matalinta Ahvenanmaalla (35,2 %)Tilastokeskuksen PX-Web-tietokannat: Europarlamenttivaalit. Vaaleissa oli yhteensä 207 ehdokasta. Listoja asetti 14 rekisteröityä puoluetta sekä Vaihtoehto EU:lle -yhteislista. Puolueista 11 esitti täyden 16 ehdokkaan listan. Yhteislistan asettaminen vaati 4 x 1 000 kannatuskorttia kaikkien listan ehdokkaiden valitsijayhdistyksiltä, joita oli perustettava jokaiselle neljälle vaalialueelle. VEU:lla oli 10 ehdokasta.

Vaaleissa saivat äänestää kaikki viimeistään vaalipäivänä 18 vuotta täyttäneet Suomen kansalaiset sekä ne EU-kansalaiset, joiden kotikunta oli Suomessa 51 päivää ennen vaaleja. Äänioikeus oli laajempi kuin koskaan aiemmin valtakunnallisissa vaaleissa. Vielä eduskuntavaaleissa 1995 äänestäjän tuli olla täyttänyt 18 ennen vaalivuoden alkua. Äänestämiseen oikeutettuja muiden jäsenvaltioiden kansalaisia asui Suomessa tuolloin noin 12 000. Ulkomaalaisilta osallistuminen edellytti ilmoittautumista äänioikeusrekisteriin. Samalla äänestäjän tuli vakuuttaa, ettei hän ollut jo äänestänyt toisen EU-valtion vaaleissa. Vaaleissa äänesti hieman alle tuhat muiden EU-maiden kansalaista.Europarlamenttivaalit 1996-2009  (Oikeusministeriö)

Vaaliliitoilla ja yhteislistoilla oli mahdollisuus asettaa ehdokkaansa joko valtakunnallisesti tai vaalialueittain, mutta yksikään lista ei käyttänyt jälkimmäistä mahdollisuutta. Vaalialuejärjestelmässä maa oli jaettu neljään (pääilmansuuntien mukaan nimettyyn) eduskuntavaalipiireistä muodostettuun alueeseen. Alueet valinneen puolueen ehdokasta olisivat voineet äänestää vain kyseisellä alueella asuvat. Valtakunnallisesti käytössä oli D'Hondtin menetelmä, mutta alueilla kannatusta olisi laskettu Hare-Niemeyerin mukaisesti. Yhteen meppiin oikeutetun listan paikan olisi vienyt se henkilö, joka olisi saanut eniten ääniä alueella, jolla listan kannatus olisi ollut suurinta. Sekavasta aluejärjestelmästä luovuttiin ennen seuraavia vaaleja.Timo Ihamäki: KK 262/1999 Euroopan parlamentin vaalien vaalitapaFinlex: Laki Suomesta Euroopan parlamenttiin valittavien edustajien vaaleista (1995)

Tulokset
Äänestysaktiivisuus57,6 %Äänestysaktiivisuus(Suomessa asuvatSuomen kansalaiset)60,3 %Äänestäneet2 366 504Hylätyt äänet 117 093

PuolueMepitÄänetLukumääräOsuusSuomen Keskusta4548 04124,36 %Suomen Sosialidemokraattinen Puolue4482 57721,45 %Kansallinen Kokoomus4453 72920,17 %Vasemmistoliitto2236 49010,51 %Vihreä liitto1170 6707,59 %Ruotsalainen kansanpuolue1129 4255,75 %Nuorsuomalaiset68 1343,03 %Suomen Kristillinen Liitto63 2792,81 %Vaihtoehto EU:lle 	 47 6872,12 %Perussuomalaiset15 0040,67 %Vapaan Suomen liitto13 7460,61 %Liberaalinen Kansanpuolue8 3050,37 %Suomen Eläkeläisten Puolue6 3570,28 %Luonnonlain puolue 3 3270,15 %Eläkeläiset Kansan Asialla2 6400,12 %Yhteensä162 249 411100 %Lähde: Tilastokeskus

 Lähteet 

Aiheesta muualla
 Oikeusministeriön tulospalvelu
 Doria.fi − Europarlamenttivaalit 1996 tilastokeskuksen julkaisu

Luokka:Vuoden 1996 vaalit
1996
Luokka:Suomen politiikka 1990-luvulla